Bumm.sk | 75 éves Leslie L. Lawrence
75 éves Leslie L. Lawrence
2014. június 13. péntek - 14:17
Június 15-én lesz hetvenöt éves Lőrincz L. László orientalista, író, műfordító, Leslie L. Lawrence néven napjaink egyik legnépszerűbb magyar bestseller szerzője. A Somogy megyei Szilvásszentmártonban született. Kiskorában pilóta szeretett volna lenni, később olvasmányélményei, elsősorban Karl May műveinek hatására döntött úgy, hogy hogy Kelet-kutató lesz, expedíciókat szervez majd és megírja úti kalandjait. Kiváló tanulmányi eredményei ellenére származása - egyik nagyszülője kuláknak minősült, a másik református lelkész volt - nem vették fel gimnáziumba, így a kaposvári Édesipari Szakközépiskolában érettségizett. Az ELTE bölcsészkarán török vagy perzsa szakra akart menni, de mivel ott sokan voltak, ismerősei tanácsára mongol szakra iratkozott be, történelem-mongol szakos diplomáját 1962-ben szerezte meg. Tanulmányai során hosszú éveket töltött a Távol?Keleten, ösztöndíjasként az ulánbátori Állami Csojbalszan Egyetemen, valamint a bonni Friedrich Wilhelm Egyetemen is.